b'\n_START_ARTICLE_\nStand-up comedy\n_START_SECTION_\nIstoric\n_START_PARAGRAPH_\nStand-up comedy \xc3\xae\xc8\x99i are r\xc4\x83d\xc4\x83cinile \xc3\xaen variate tradi\xc8\x9bii americane de divertisment popular din secolul 19, de la vaudeville \xc8\x99i monologuri umoristice (Mark Twain fiind unul dintre mae\xc8\x99tii acestui gen) p\xc3\xa2n\xc4\x83 la clovneriile de circ. Majoritatea comicilor de la \xc3\xaenceput erau privi\xc8\x9bi doar ca \xe2\x80\x9cspun\xc4\x83tori de bancuri\xe2\x80\x9d care \xc3\xaenc\xc4\x83lzeau publicul \xc3\xaen deschiderea spectacolului sau distrau mul\xc8\x9bimea \xc3\xaen timpul pauzelor. S\xc4\x83 fii comic era considerat \xc3\xaen principal un prim pas pentru a \xc3\xaencepe o carier\xc4\x83 serioas\xc4\x83 \xc3\xaen show business. Glumele erau \xc3\xaen general de un umor gros \xc8\x99i (adeseori c\xc3\xa2nd nu erau transmise la radio sau televizor) moderat neru\xc8\x99inate, subiectele cuprinz\xc3\xa2nd teme comice obi\xc8\x99nuite (glume despre soacr\xc4\x83, umor etnic etc.). Umorul \xe2\x80\x9calbastru\xe2\x80\x9d sau comedia care era considerat\xc4\x83 indecent\xc4\x83, era destul de popular \xc3\xaen multe cluburi de noapte, dar repertoriul \xe2\x80\x9calbastru\xe2\x80\x9d limita considerabil \xc8\x99ansele comicului de a ob\xc8\x9bine succesul veritabil._NEWLINE_Ini\xc8\x9biatorii genului stand-up comedy erau \xe2\x80\x9cmae\xc8\x99trii de ceremonii\xe2\x80\x9d, a\xc8\x99a cum erau numi\xc8\x9bi adeseori, ai \xe2\x80\x9cepocii de aur\xe2\x80\x9d a emisiunilor radiofonice. Jack Benny, Fred Allen \xc8\x99i Bob Hope provin cu to\xc8\x9bii din vaudeville \xc8\x99i deseori \xc3\xae\xc8\x99i deschideau emisiunile cu monologuri \xc8\x99i numere comice. Acestea urm\xc4\x83reau un subiect, erau caracterizate de improviza\xc8\x9bie \xc8\x99i discu\xc8\x9bii privind diverse evenimente la ordinea zilei. Programele erau \xc3\xaen majoritate \xc3\xaemp\xc4\x83r\xc8\x9bite \xc3\xaen monologul de deschidere, un num\xc4\x83r muzical, urmat de un skit sau povestire umoristic\xc4\x83. Oaspe\xc8\x9bii acestor emisiuni erau varia\xc8\x9bi \xc8\x99i includeau al\xc8\x9bi comici radio ai zilei, ca Burns \xc8\x99i Allen. O \xe2\x80\x9cdisput\xc4\x83\xe2\x80\x9d \xc3\xaentre Fred Allen \xc8\x99i Jack Benny a folosit ca material comic pentru aproape o decad\xc4\x83._NEWLINE_Spre sf\xc3\xa2r\xc8\x99itul anilor \xe2\x80\x9950 \xc8\x99i \xc3\xaen anii \xe2\x80\x9960, o nou\xc4\x83 genera\xc8\x9bie de comici americani a \xc3\xaenceput s\xc4\x83 exploreze subiectele politice, rela\xc8\x9biile rasiale \xc8\x99i umorul sexual. Stand-up comedy a alunecat de la glumele rapide \xc8\x99i one-linere c\xc4\x83tre monologuri, adesea cu umor negru \xc8\x99i satir\xc4\x83 ascu\xc8\x9bit\xc4\x83. Lenny Bruce a avut o influen\xc8\x9b\xc4\x83 foarte mare \xc3\xaen \xc3\xaempingerea limit\xc4\x83rilor \xc3\xaen ceea ce era considerat divertisment acceptabil (\xc3\xaentre comici, asemenea \xe2\x80\x9crupere de bariere\xe2\x80\x9d dateaz\xc4\x83 cel pu\xc8\x9bin din vremea vaudeville-ului \xc3\xaentr-o glum\xc4\x83 tradi\xc8\x9bional\xc4\x83 numit\xc4\x83 Aristocra\xc8\x9bii pe care comici obi\xc8\x99nuiau s\xc4\x83 \xc8\x99i-o spun\xc4\x83 numai unii altora). Comicii de culoare ca Redd Foxx, multa vreme fiind lega\xc8\x9bi de scenele segregate, au \xc3\xaenceput de asemenea s\xc4\x83 p\xc4\x83trunda spre publicul alb \xc3\xaen aceast\xc4\x83 perioad\xc4\x83._NEWLINE_Fenomenul stand-up comedy a explodat \xc3\xaen timpul anilor \xe2\x80\x9970, c\xc3\xa2\xc8\x9biva entretaineri devenind mari vedete pe baza spectacolelor de stand-up. Acesta s-a extins de la cluburi de noapte \xc8\x99i teatre la concerte uria\xc8\x99e \xc3\xaen arene sportive. Richard Pryor \xc8\x99i George Carlin au urmat stilul acerb al lui Lenny Bruce pentru a deveni simboluri ale contraculturii. Steve Martin \xc8\x99i Bill Cosby au avut un nivel similar de succes cu numere comice de o factur\xc4\x83 mai bl\xc3\xa2nd\xc4\x83. Stilul vechi de stand-up comedy a fost men\xc8\x9binut \xc3\xaen via\xc8\x9b\xc4\x83 de Rodney Dangerfield \xc8\x99i Buddy Hackett, care s-au bucurat de o relansare a carierelor. Programe de televiziune ca Saturday Night Live \xc8\x99i The Tonight Show au func\xc8\x9bionat ca o rampa de lansare pentru alte stele ale genului comic._NEWLINE_Marea popularitate de care genul se bucura a dus la un boom al loca\xc8\x9biilor \xc3\xaen care acesta se putea practica, at\xc3\xa2t pentru comicii locali c\xc3\xa2t \xc8\x99i pentru comicii care faceau turnee, \xc3\xaen multe ora\xc8\x99e americane. Multe stele ale genului au \xc3\xaencheiat contracte importante cu posturile de televiziune, \xc8\x99i celebrit\xc4\x83\xc8\x9bi ale televiziunii \xc8\x99i lumii filmului ca Robin Williams, Eddie Murphy \xc8\x99i Billy Cristal \xc3\xae\xc8\x99i testau aptitudinile comice cu apari\xc8\x9bii live de stand-up comedy. Apari\xc8\x9bia postului HBO (care putea prezenta comicii necenzura\xc8\x9bi) \xc8\x99i a altor canale de televiziune prin cablu precum Comedy Central au ad\xc4\x83ugat nebuniei ce \xc3\xaenconjura fenomenul._NEWLINE_C\xc4\x83tre anii \xe2\x80\x9990, suprasatura\xc8\x9bia a dus c\xc4\x83tre un declin al genului, \xc3\xaen timp ce pia\xc8\x9ba a devenit oarecum inundat\xc4\x83 de comici. Cu toate acestea, comicii consacra\xc8\x9bi \xc3\xaenc\xc4\x83 aveau spectacole cu casa \xc3\xaenchis\xc4\x83 \xc8\x99i noile talente aveau la dispozi\xc8\x9bie multe loca\xc8\x9bii mai mici \xc3\xaen care s\xc4\x83 se poat\xc4\x83 manifesta \xc8\x99i eventual s\xc4\x83 \xc3\xae\xc8\x99i poat\xc4\x83 lansa cariera._NEWLINE_Mul\xc8\x9bi sunt de p\xc4\x83rere c\xc4\x83 Chris Rock, a c\xc4\x83rui carier\xc4\x83 \xc8\x99i-a \xc3\xaenceput ascensiunea \xc3\xaen 1996 prin popularitatea imens\xc4\x83 a spectacolului Bring the Pain, a avut o mare influen\xc8\x9b\xc4\x83 \xc3\xaen revenirea fenomenului care a avut loc \xc3\xaen cea de-a doua jum\xc4\x83tate a anilor \xe2\x80\x9990. La \xc3\xaenceput de secol 21, stand-up-ul se bucur\xc4\x83 de o nou\xc4\x83 \xc8\x99i sporit\xc4\x83 popularitate, nu numai datorit\xc4\x83 succesului \xc3\xaenregistrat de Chris Rock, dar \xc8\x99i datorit\xc4\x83 apari\xc8\x9biei mediilor accesibile de informare precum internetul \xc8\x99i canalele de televiziune gen Comedy Central. La ora actual\xc4\x83 exist\xc4\x83 un anume fel de rena\xc8\x99tere \xc3\xaen lumea comediei datorit\xc4\x83 faptului c\xc4\x83 tineri comici (adesea cu v\xc3\xa2rstele cuprinse \xc3\xaentre cinsprezece \xc8\x99i dou\xc4\x83zeci \xc8\x99i nou\xc4\x83 de ani) \xc3\xae\xc8\x99i g\xc4\x83sesc drumul c\xc4\x83tre scen\xc4\x83 \xc8\x99i schimb\xc4\x83 standardele, dezvolt\xc3\xa2nd forma de art\xc4\x83 \xc3\xaentr-o nou\xc4\x83 direc\xc8\x9bie pentru o nou\xc4\x83 er\xc4\x83._NEWLINE_\xc3\x8en Statele Unite, New York este considerat \xc3\xaen continuare de mul\xc8\x9bi ca fiind inima scenei stand-up, majoritatea vedetelor tinere aflate \xc3\xaen ascensiune ca \xc8\x99i cei mai \xc3\xaen vog\xc4\x83 performeri \xc3\xaencerc\xc3\xa2ndu-\xc8\x99i cu regularitate materialul la clubul Comedy Cellar c\xc3\xa2nd nu se afl\xc4\x83 \xc3\xaen turneu. Clubul Caroline\xe2\x80\x99s de pe Broadway a contribuit \xc3\xaen pionieratul celor din \xe2\x80\x9cclubul capetelor de afi\xc8\x99 \xc8\x99i este considerat \xc3\xaen continuare unul din cele mai importante cluburi din \xc8\x9bar\xc4\x83 pentru capetele de afi\xc8\x99, performerii din trecut incluzandu-i pe Andrew Dice Clay, Bill Hicks, Colin Quinn, Gilbert Gottfried, Mitch Hedberg, Jerry Seinfeld._NEWLINE_\xc3\x8en zona Greenwich Village din New York, comedia \xc3\xaenflore\xc8\x99te chiar \xc8\x99i \xc3\xaen afara circuitului de cluburi cu specific stand-up. Teatrele care sunt mai cunoscute pentru sketch comedy, ca Upright Citizens Brigade Theatre (UCB), ca \xc8\x99i cabarete care nu ofer\xc4\x83 \xc3\xaen exclusivitate nici unul din genurile comice, ca Rififi, au show-uri s\xc4\x83pt\xc4\x83m\xc3\xa2nale de comedie. Teatrul UCB are \xe2\x80\x9cCrash Test\xe2\x80\x9d \xc3\xaen fiecare luni, prezentat de Aziz Ansari. Rififi are \xe2\x80\x9cInvite Them Up\xe2\x80\x9d, prezentat de Bobby Tisdale \xc8\x99i Eugene Mirman._NEWLINE_Am putea spune chiar c\xc4\x83 aceste locuri ajut\xc4\x83 la dezvoltarea unei noi forme de comedie \xe2\x80\x93 comedia alternativ\xc4\x83 \xe2\x80\x93 care implic\xc4\x83 umor mai bazat pe caractere, suprarealist sau absurd spre deosebire de observa\xc8\x9bii asupra vie\xc8\x9bii de zi cu zi sau teme polemice. Un num\xc4\x83r cresc\xc3\xa2nd de comici (Demetri Martin, Slovin \xc8\x99i Allen, Andres du Bouchet) nu se urc\xc4\x83 pe scen\xc4\x83 pentru a spune numai glume, aleg\xc3\xa2nd s\xc4\x83 c\xc3\xa2nte sau s\xc4\x83 joace schi\xc8\x9be, f\xc4\x83c\xc3\xa2nd spectacolele lor mai asem\xc4\x83n\xc4\x83toare cu vaudeville-ul dec\xc3\xa2t cu stand-up-ul tradi\xc8\x9bional._NEWLINE_Los Angeles este cealalt\xc4\x83 pia\xc8\x9b\xc4\x83 major\xc4\x83 pentru stand-up-ul american, fiind sediul unei mari p\xc4\x83r\xc8\x9bi din industria american\xc4\x83 de divertisment \xc8\x99i oferindu-le comicilor cea mai mare posibilitate de a se extinde c\xc4\x83tre film \xc8\x99i televiziune. Scena de comedie din Los Angeles prezint\xc4\x83 \xc3\xaen mod consistent pe mul\xc8\x9bi din cei mai cunoscu\xc8\x9bi comici din lume care au spectacole \xc3\xaen mod regulat \xc3\xaen importante cluburi de comedie cum ar fi The Laugh Factory, Hollywood Improv sau Comedy Store. Aceast\xc4\x83 scen\xc4\x83 este destul de criticat\xc4\x83 pentru faptul c\xc4\x83 are mul\xc8\x9bi comici interesa\xc8\x9bi de a face tranzi\xc8\x9bia c\xc4\x83tre alte medii \xc8\x99i mai pu\xc8\x9bini dedica\xc8\x9bi numai stand-up-ului ca form\xc4\x83 de art\xc4\x83. Printre figurile proeminente de aici se num\xc4\x83r\xc4\x83 Dane Cook, Kathy Griffin, Dom Irrera, Jim Carrey, Dante, Jay Leno (dintre care nici unul nu a avut debutul \xc3\xaen Los Angeles) \xc8\x99i mul\xc8\x9bi al\xc8\x9bii. Exist\xc4\x83 o scen\xc4\x83 de comedie care se dezvolt\xc4\x83 cu rapiditate \xc3\xaen zonele North Hollywood \xc8\x99i Silverlake ale L.A.-ului, av\xc3\xa2nd \xc3\xaen vedere c\xc4\x83 aceste zone au experimentat un aflux de arti\xc8\x99ti \xc3\xaen ultima decad\xc4\x83 deoarece pre\xc8\x9burile \xc3\xaen domeniul imobiliar au crescut \xc3\xaen West Los Angeles._NEWLINE_De\xc8\x99i nu at\xc3\xa2t de recunoscut ca New York sau L.A., Boston a avut adesea o scen\xc4\x83 de comedie \xc3\xaenfloritoare. Cu toate c\xc4\x83 adesea se mut\xc4\x83 la New York sau Los Angeles \xc3\xaenainte de a ob\xc8\x9bine succesul \xc3\xaen mainstream, Boston a produs aproape la fel de mul\xc8\x9bi comici notabili \xc3\xaen anii \xe2\x80\x9990 ca \xc8\x99i New York-ul._NEWLINE_Comicii importan\xc8\x9bi provenind din Boston sunt Denis Leary, Louis C.K., Lenny Clarke, Dane Cook, Doug Stanhope, Robert Kelly, Patrice Oneal, Bill Burr \xc8\x99i Gary Gulman. Un alt num\xc4\x83r de comici n\xc4\x83scu\xc8\x9bi \xc3\xaen New Jersey \xc8\x99i New York \xc8\x99i-au f\xc4\x83cut debutul \xc3\xaen cluburile din Boston \xe2\x80\x93 Joe Rogan, Steven Wright \xc8\x99i Bobcat Goldthwait. Boston poate fii v\xc4\x83zut ca cel de-al doilea ora\xc8\x99 al comediei._NEWLINE_San Diego este de asemenea cunoscut \xc3\xaen lumea comediei pentru c\xc4\x83 aici au debutat mul\xc8\x9bi tineri ca Mark Brazil, Bobby Lee, Dat Phan, Fred Burns, Dante, Faison Love, Rene Sandoval, Jamie Foxx (care are o carier\xc4\x83 serioas\xc4\x83 \xc3\xaen muzic\xc4\x83 \xc8\x99i actorie, fiind laureat al premiului Oscar), Wild Willie Parsons, Anthony Ramos \xc8\x99i Tommy Chun. Houston \xc8\x99i Dallas au produs la r\xc3\xa2ndul lor un num\xc4\x83r respectabil de comici._NEWLINE_Emisiunea televizat\xc4\x83 Last Comic Standing a adus \xc3\xaen ultima perioad\xc4\x83 stand-up comedy de o factur\xc4\x83 mai bl\xc3\xa2nd\xc4\x83 \xc3\xaen casele oamenilor care altfel nu ar fi participat la astfel de evenimente._NEWLINE_\xc3\x8en afara Statelor Unite, exist\xc4\x83 scene de stand-up comedy \xc3\xaenfloritoare \xc3\xaen Canada, Marea Britanie, Irlanda \xc8\x99i Olanda unde au loc festivaluri importante de comedie, film \xc8\x99i industrie a divertismentului. Nu numai asta, dar unii comici chiar \xc3\xae\xc8\x99i folosesc numerele de stand-up pentru a avea un impact asupra rela\xc8\x9biilor interna\xc8\x9bionale sau pentru a promova pacea \xc8\x99i \xc3\xaen\xc8\x9belegerea \xc3\xaentre culturi. Spre exemplu, proiectul \xe2\x80\x9cAllah Made Me Funny \xe2\x80\x93 Official Muslim Comedy Tour\xe2\x80\x9d este realizat de trei comici musulmani din America (Preacher Moss, Azhar Usman \xc8\x99i Azeem) ce se folosesc de umor \xc3\xaen general \xc8\x99i de stand-up comedy \xc3\xaen particular pentru a detensiona rela\xc8\x9bia dintre musulmani \xc8\x99i non-musulmani, a promova o mai bun\xc4\x83 \xc3\xaen\xc8\x9belegere a culturii \xc8\x99i obiceiurilor musulmane \xc8\x99i a face comentarii sociale legate de via\xc8\x9ba musulman\xc4\x83 \xc3\xaen America._NEWLINE_Stand-up comedy este principalul obiectiv a trei festivaluri interna\xc8\x9bionale majore: Edinburgh Fringe Festival \xc3\xaen Edinburgh, Sco\xc8\x9bia; Just for Laughs \xc3\xaen Montreal, Canada; Melbourne International Comedy Festival \xc3\xaen Melbourne, Australia; \xc8\x99i a unui num\xc4\x83r de festivaluri mai mici, dintre care cele mai importante sunt Boston Comedy and Film Festival \xc8\x99i New York Underground Film Festival. Formatul de festival s-a dovedit a fii de mare succes \xc3\xaen atragerea aten\xc8\x9biei c\xc4\x83tre forma de art\xc4\x83 \xc8\x99i este adesea folosit ca loc \xc3\xaen care se caut\xc4\x83 talente \xc8\x99i piatr\xc4\x83 de \xc3\xaencercare de c\xc4\x83tre profesioni\xc8\x99tii din industrie \xc3\xaen c\xc4\x83utare de fe\xc8\x9be noi.'